Ronald White

Ronald «Ronnie» White (født 5. april 1939 i Detroit, død 26. august 1995)Om The Miracles  på nettstedet Classic Motown; besøkt 13. februar 2016. var en sanger og låtskriver fra USA. Han er mest kjent som en av grunnleggerne av soulgruppa The Miracles. 

White var en barndomsvenn av William «Smokey» Robinson. De begynte å synge sammen i skolealderen, og etter hvert danna de gruppa som endte opp med å hete The Miracles. De spilte imidlertid også inn noen sanger som duoen Ron & Bill.Ron & Bills diskografi på nettstedet Discogs.com; besøkt 12. februar 2016.

White samarbeidde med Robinson om flere av hans største hitlåter, blant annet «Don't Look Back» og «My Girl» (begge med The Temptations), «Ain't That Peculiar» (med Marvin Gaye) og «You Beat Me To The Punch» (med Mary Wells).Oversikt over sanger kreditert White, på nettstedet Discogs.com; besøkt 12. februar 2016. 

White var et av de originale Miracles-medlemmene som var med i gruppa til den på slutten av 1970-tallet blei oppløst – bortsett fra enkelte gjenforeningskonserter ved særskilte anledninger.Oppslag om The Miracles i Graham Betts: Motown Encyclopedia, AC Publishing 2014, ISBN 9781311441546. White døde av leukemi i 1995. 

I 2009 blei han – som medlem av The Miracles – tildelt ei stjerne på Hollywood Walk of Fame.Omtale av The Miracles i serie «Hollywood Star Walk» i Los Angeles Times; besøkt 12. februar 2016. I 2012 blei gruppa innvotert i Rock and Roll Hall of Fame, en heder som var blitt tildelt Smokey Robinson allerede i 1987.

White skal ha vært den som oppdaga Stevie Wonder. Wonder var bare en guttunge, da White gjorde Motown-sjef Berry Gordy oppmerksom på ham.

 Referanser 
«Ronnie White, Songwriter, Co-Founder of Motown Group The Miracles, Dies In Detroit», nekrolog i tidsskriftet Jet 11. september 1995, side 64.
«Ronnie White Of Miracles Dies; Vo-Wrote 'My Guy,' 'My Girl'», nekrolog i tidsskriftet Billboard 9. september 1995, side 22.
Omtale av The Miracles på Rock and Roll Hall of Fame; besøkt 12. februar 2016. Nettstedet oppgir fødselsdatoen til 15. april, mens de fleste andre kilder sier 5. april.

 Eksterne lenker 



Kategori:Sangere fra USA
Kategori:Låtskrivere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Detroit